Source: https://www.europarl.europa.eu/doceo/document/A-8-2014-0065_RO.html
Timestamp: 2020-06-04 22:08:05+00:00
Document Index: 8231980

Matched Legal Cases: ['articolul 10', 'articolul 12', 'articolul 12', 'articolul 2', 'articolul 2', 'articolul 6', 'articolul 2', 'articolul 2']

RAPORT referitor la propunerea de decizie a Parlamentului European și a Consiliului privind mobilizarea Fondului european de ajustare la globalizare, în conformitate cu punctul 13 din Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară (cererea EGF/2013/014 FR/Air France, prezentată de Franța)
189k 132k
referitor la propunerea de decizie a Parlamentului European și a Consiliului privind mobilizarea Fondului european de ajustare la globalizare, în conformitate cu punctul 13 din Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară (cererea EGF/2013/014 FR/Air France, prezentată de Franța)
Raportor: Marco Zanni
referitoare la propunerea de decizie a Parlamentului European și a Consiliului privind mobilizarea Fondului european de ajustare la globalizare, în conformitate cu punctul 13 din Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară (cererea EGF/2013/014 FR/Air France, prezentată de Franța)
D. întrucât Franța a depus cererea EGF/2013/014 FR/Air France pentru o contribuție financiară din partea FEG în urma disponibilizării, în perioada de referință 1 iulie 2013 - 3 octombrie 2013 și ulterior acesteia, ca urmare a scăderii cotei de piață în domeniul transportului aerian, a 5 213 lucrători, dintre care se estimează că 3 886 vor participa la măsurile în cauză;
9. reamintește că fondurile ar trebui să contribuie la reintegrarea beneficiarilor pe piața muncii și nu să le ofere substitute salariale după ce sunt concediați; remarcă faptul că acest scop poate fi atins mult mai ușor cu ajutorul dispozițiilor din Regulamentul (UE) nr. 1309/3013, actualmente în vigoare;
Regulamentul (CE) nr. 546/2009 al Parlamentul European și al Consiliului din 18 iunie 2009 de modificare a Regulamentului (CE) nr. 1027/2006 privind crearea Fondului european de ajustare la globalizare (JO L 167, 29.6.2009, p. 26).
având în vedere Regulamentul (UE) nr. 1309/2013 al Parlamentului European și al Consiliului din 17 decembrie 2013 privind Fondul european de ajustare la globalizare (2014–2020) și de abrogare a Regulamentului (CE) nr. 1927/2006(2),
(3) La 20 decembrie 2013, Franța a depus o cerere de mobilizare a FEG în ceea ce privește disponibilizările din întreprinderea Air France, care a fost completată cu informații suplimentare transmise până la 24 iulie 2014. Această cerere îndeplinește condițiile pentru stabilirea contribuțiilor financiare, astfel cum sunt prevăzute la articolul 10 din Regulamentul (CE) nr. 1927/2006. Astfel, Comisia propune mobilizarea sumei de 25 937 813 EUR.
(4) Prin urmare, ar trebui mobilizat FEG pentru a oferi o contribuție financiară ca răspuns la cererea depusă de Franța,
În cadrul bugetului general al Uniunii Europene aferent exercițiului financiar 2014, se mobilizează din Fondul de solidaritate al Uniunii Europene suma de 25 937 813 EUR în credite de angajament și credite de plată.
Conform dispozițiilor de la articolul 12 din Regulamentul (UE, Euratom) nr. 1311/2013 al Consiliului de stabilire a cadrului financiar multianual pentru perioada 2014-2020(1) și de la articolul 12 din Regulamentul (CE) nr. 1927/2006(2), fondul nu poate depăși o valoare maximă anuală de 150 de milioane EUR (la prețurile din 2011). Sumele corespunzătoare sunt înscrise în bugetul general al Uniunii Europene ca provizioane.
II. Cererea prezentată de Air France și propunerea Comisiei
La 11 noiembrie 2014, Comisia a adoptat o propunere de decizie de mobilizare a FEG în favoarea Franței pentru sprijinirea reintegrării pe piața muncii a lucrătorilor disponibilizați ca urmare a schimbărilor majore din structura comerțului mondial generate de globalizare.
Aceasta este cea de a douăzecea cerere care urmează să fie examinată în cadrul bugetului 2014 și se referă la mobilizarea din FEG a unei sume totale de 25 937 813 EUR pentru Franța. Cererea vizează 3 886 de lucrători disponibilizați în decursul perioadei de referință 1 iulie 2013 - 31 octombrie 2013 și ulterior, în cadrul aceleiași proceduri de disponibilizare colectivă. Cererea se bazează pe criteriile de intervenție menționate la articolul 2 litera (a) din Regulamentul privind FEG, care prevede existența a cel puțin 500 de disponibilizări în cursul unei perioade de patru luni în cadrul unei întreprinderi dintr-un stat membru.
Cererea a fost transmisă Comisiei la 20 decembrie 2013. Comisia a ajuns la concluzia că cererea îndeplinește condițiile de utilizare a FEG prevăzute la articolul 2 litera (a) din Regulamentul (CE) nr. 1927/2006.
Potrivit informațiilor transmise de autoritățile franceze, sectorul transportului aerian internațional a suferit perturbări economice grave, în special o scădere a cotei de piață a UE. În perioada 2008-2012, traficul mondial a cunoscut o creștere anuală de 4,6 %, care se înscrie într-o tendință de creștere pe termen lung observată începând din 1970. Cu toate acestea, traficul aerian dintre Europa și restul lumii înregistrează o creștere mai lentă (2,4 %), fapt care a dus la o scădere a cotei UE-27 pe piața transportului aerian, măsurată în venituri pasageri-kilometri (RPK).
Datele disponibile pentru 2013(4) arată faptul că tendința observată pentru perioada 2008-2012 continuă. Europa a înregistrat o creștere de 3,8 % în 2013 în comparație cu 2012, o cifră inferioară mediei la nivel mondial (5,2 %), și este responsabilă de 38 % din traficul mondial (măsurat în venituri pasageri-kilometri), adică cu un punct procentual mai puțin decât în 2012. Orientul Mijlociu rămâne regiunea cu cea mai rapidă creștere din lume, extinzându-se cu 10,9 % în 2013 și reprezentând 9 % din traficul mondial.
Efectele acestor modificări intervenite în structura schimburilor comerciale au fost agravate de alți factori, precum scăderea cererii ca urmare a crizei economice și creșterea prețului petrolului (carburantul reprezintă uneori aproape o treime din costurile loc/kilometru).
În sfârșit, autoritățile franceze susțin că dezvoltarea flotei de cursă lungă a trei mari companii din regiunea Golfului Persic a fost neașteptată și spectaculoasă.
Pachetul coordonat de servicii personalizate ce urmează să fie cofinanțat conține următoarele măsuri pentru reintegrarea în muncă a 3 886 de lucrători disponibilizați: servicii de consiliere și orientare profesională pentru lucrători, formare, contribuții pentru crearea de întreprinderi, informații și activități de comunicare periodice, alocații de reconversie profesională, alocații de mobilitate.
Potrivit autorităților franceze, măsurile inițiate la 6 noiembrie 2012 formează împreună un pachet coordonat de servicii personalizate și reprezintă măsuri active pe piața forței de muncă destinate să reintegreze lucrătorii pe piața forței de muncă.
În ceea ce privește criteriile stabilite la articolul 6 din Regulamentul (CE) nr. 1927/2006, în cererea lor, autoritățile franceze au confirmat că:
• măsurile oferă sprijin lucrătorilor individuali și nu sunt utilizate pentru restructurarea întreprinderilor sau a sectoarelor de activitate;
În ceea ce privește sistemele de gestionare și control, Franța a informat Comisia că această contribuție financiară va fi gestionată de Délégation générale à l’emploi et à la formation professionnelle (DGEFP, Delegația generală pentru ocuparea forței de muncă și formare profesională) din cadrul Ministerului Muncii, Ocupării Forței de Muncă și Sănătății. Plățile vor fi gestionate în cadrul aceluiași minister de către Département Financiement, Dialogue et Contrôle de Gestion - Mission du financement, du budget et du dialogue de gestion (DGEFP-MFBDG, Misiunea pentru finanțare, buget și gestionare). Certificările vor fi asigurate de Pôle de Certification (Centrul de certificare) al Direcției-generale finanțe publice din Nantes.
În vederea mobilizării fondului, Comisia a prezentat autorității bugetare o cerere de transfer al unei sume globale de 25 937 813 EUR din rezerva FEG (40 02 43) la linia bugetară aferentă FEG (04 04 51).
Aceasta este cea de a douăzecea propunere de transfer pentru mobilizarea fondului transmisă autorității bugetare de la începutul anului 2014.
Potrivit unui acord intern, Comisia pentru ocuparea forței de muncă și afaceri sociale va lua parte la acest proces pentru a oferi un sprijin și o contribuție constructive la evaluarea cererilor de asistență din partea Fondului.
Subiect: Aviz privind mobilizarea Fondului european de ajustare la globalizare (FEG) în cazul EGF/2013/014 FR/Air France introdusă de Franța (COM(2014)701)
Comisia pentru ocuparea forței de muncă și afaceri sociale (EMPL) și Grupul său de lucru pentru FEG au examinat mobilizarea FEG pentru cazul EGF/2013/014 FR/Air France și au adoptat următorul aviz.
A) întrucât această cerere se întemeiază pe articolul 2 litera (a) din Regulamentul (CE) nr. 1927/2006 privind Fondul european de ajustare la globalizare și vizează un număr de 5 213 lucrători de la Air France din Franța, în perioada de referință 1 iulie 2013 - 31 octombrie 2013;
B) întrucât, potrivit autorităților franceze, sectorul transportului aerian a suferit perturbări economice grave, în special o scădere a cotei de piață a UE;
C) întrucât autoritățile franceze susțin că efectele modificărilor intervenite în structura schimburilor comerciale, care au slăbit poziția Air France pe piață, au fost agravate de alți factori, precum scăderea cererii ca urmare a crizei economice și creșterea prețului petrolului;
D) întrucât 59,75% dintre lucrătorii vizați de măsuri sunt bărbați, iar 40,25% sunt femei; întrucât 68,94% dintre lucrători au vârsta cuprinsă între 55 și 64 de ani, iar 31,03% dintre lucrători au vârsta cuprinsă între 25 și 54 de ani;
E) întrucât marea majoritate (72,13%) a lucrătorilor disponibilizați fac parte din categoria tehnicieni și supraveghetori, 15,62% fac parte din categoria cadre medii, 10,47% sunt angajați și lucrători și 1,78% sunt cadre de conducere;
1. este de acord cu Comisia că sunt îndeplinite condițiile prevăzute la articolul 2 litera (a) din Regulamentul (CE) nr. 1927/2006 privind Fondul european de ajustare la globalizare și că, prin urmare, Franța are dreptul la o contribuție financiară în temeiul regulamentului în cauză; subliniază totuși că suma solicitată este foarte mare; înțelege faptul că temeiul legal nu permite Comisiei să micșoreze suma solicitată;
2. ia act de faptul că suma solicitată pentru finanțare prin această cerere este cea mai ridicată de la lansarea FEG;
3. consideră că, în urma câtorva cereri de această magnitudine, există riscul ca fondul să rămână fără credite suficiente pentru cererile cu dimensiuni mai rezonabile; ia act de faptul că, până în prezent, rezervele nu au fost niciodată consumate în întregime;
4. ia act de faptul că depunerea prezentei cereri s-a efectuat conform Regulamentului anterior privind FEG, care permitea o utilizare mai generoasă a fondurilor pentru alocații specifice, cum ar fi alocația pentru reconversie profesională și contribuția la crearea de întreprinderi;
5. ia act de faptul că, dată fiind situația specifică a întreprinderii vizate, este de responsabilitatea angajatorului să plătească costul integral al măsurilor de însoțire pentru a asigura reconversia profesională a angajaților disponibilizați; prin urmare, ia act de faptul că nu este prevăzută nicio intervenție publică în vederea sprijinirii foștilor lucrători de la Air France;
6. regretă decizia de a cheltui numai 6,28% din sprijinul în valoare de 51,8 milioane EUR (din care 26 milioane EUR finanțare din partea UE) pentru măsuri de formare, deci pentru măsuri active pentru piața muncii; consideră că prin aceasta se deviază de la principiile care au stat la baza înființării Fondului de ajustare la globalizare; remarcă faptul că numărul ridicat de alocații prevăzute pentru serviciile personalizate (42%) în această cerere nu este în concordanță cu actualul regulament (limita maximă de 35%);
7. reamintește că fondurile ar trebui să contribuie la reintegrarea beneficiarilor pe piața muncii și nu să le ofere substitute salariale după ce sunt concediați; remarcă faptul că acest scop poate fi atins mult mai ușor conform dispozițiilor din regulamentul actualmente în vigoare;
8. ia act cu regret de faptul că majoritatea lucrătorilor concediați au vârsta între 55 și 64 de ani; salută stimulentele diferențiate din cadrul măsurii privind contribuția pentru crearea de întreprinderi, acordate pentru recrutarea lucrătorilor cu vârsta de peste 55 de ani;
9. ia act de faptul că cheltuielile de punere în aplicare a FEG sunt proporțional reduse față de suma solicitată pentru serviciile personalizate; regretă faptul că nu se prevăd cheltuieli de informare și publicitate, care ar fi în mod deosebit necesare și preferabile pentru a comunica cu privire la implementarea și la rezultatele acestei cereri specifice.